Meer as 98% van die toeriste was hier vir vakansie, 1,3% het die land besoek vir sake en die res vir studiedoeleindes.
Een van die afdelings van die begroting wat as ’n persentasie van die begroting die meeste gestyg het, is wat dit ons kos om ons skuld te delg.
Die ekonoom Mike Schüssler sê skuld is nie altyd sleg nie, maar daar moet gekyk word na hoe doeltreffend die geld bestee word. Die skuld wat gemaak is om die land in 2009 uit die resessie te help, was byvoorbeeld ’n goeie besluit, reken hy.
Maar hy bevraagteken die vergroting van die skuldlas te midde van ’n stygende salarisrekening vir staatsamptenare.
Schüssler sê dis goed en wel ’n mens bestee meer, maar as die uitkoms nie danksy die besteding verbeter nie, beteken dit nie veel nie.
Die kriteria was dat hy saam met die spelers moes gespeel het, of sterk deur hulle beïnvloed moes gewees het.
Geen speler van Indië of Pakistan het Donald se span gehaal nie. Dis veral interessant dat die Indiese maestro – soos wat Sachin Tendulkar in sy speeldae bekend gestaan het – oor die hoof gesien is. Hy en Donald het etlike groot tweestryde op die krieketveld gehad.
In sy geval het hy daaroor gekla en sy ma, Elmarie, het sy saak probeer opneem: “Ons het nie ’n voertuig nie, so ons het aan die skool briewe gestuur waarin ek verduidelik wat die boelies aan my kinders doen. Ek was ook al in die hoof se kantoor daaroor en ek het al met die beheerliggaam gepraat. Hulle het daarvan geweet.”
Intussen swyg die skool in opdrag van die onderwysdepartement. Maar die gemeenskap kan nie toelaat dat dit daar gelaat en mettertyd agter die skerms uitgesorteer word sodat daar net aanbeweeg kan word nie.